Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
14 พ.ย. 2559

SET ควรปิดได้เหนือ 1,480 จุด วันนี้ดัชนี SET อยู่ที่ 1,476.66 จุด -17.87 จุด -1.20% ปริมาณซื้อขาย 28,896 ลบ.
แนวรับ : 1,464 / 1,455 แนวต้าน : 1,485 / 1,495
สรุปทิศทางและแนวโน้มตลาด
ต่างชาติ “ปรับพอร์ต” กดดัน SET ต่อเนื่อง: การปรับลดลงของ SET และตลาดหุ้นภูมิภาค เป็นผลจากการ “ปรับพอร์ต” ของนักลงทุนหลังการเลือกตั้งสหรัฐฯ มากกว่าปัจจัยด้าน “พื้นฐาน” ที่เปลี่ยนไป อย่างไรก็ดีถ้าพิจารณาทางเทคนิค ถือว่า SET มี Downside Risk เพิ่มขึ้น ในกรณีที่ไม่สามารถยืนได้เหนือ 1,480 จุด วันนี้ (ดูราคาปิดวันนี้) จะมีแนวรับถัดไปที่ 1,455 จุด (อิงเส้นค่าเฉลี่ย 200 วัน) หรือลงไปปิด Gap ที่ 1,412 จุด
“Selective” กลุ่มหุ้นที่คาดว่าจะดีดตัวได้ดีกว่าตลาด: เรามองการปรับลดลงของ SET เป็นผลจากการ “ปรับพอร์ต” มากกว่าพื้นฐานที่เปลี่ยนไป ทำให้กลุ่มหุ้นที่ผลการดำเนินงาน 3Q16 ออกมาดี, กำไร 2016-17 มีแนวโน้มเติบโตต่อเนื่อง, ผลการดำเนินงานอิงกับการบริโภค และการลงทุนภาคในประเทศ มี Downside Risk จำกัด และคาดว่าจะฟื้นตัวได้ดีกว่าตลาด ได้แก่: CPALL BEAUTY BJC CK STEC
หุ้นที่น่าสนใจทางเทคนิค
BEAUTY “ซื้อ” ราคาหุ้นดีดตัวขึ้นทะลุกรอบการพักฐานคู่ขนานขาขึ้น ทำจุดสูงสุดใหม่ พร้อมปริมาณการซื้อขายหนาแน่น สอดคล้องกับเครื่องมือ ADX ชี้ขึ้นสนับสนุนแนวโน้ม มีโอกาสแกว่งตัวขึ้นต่อเนื่อง มีแนวต้านแรกที่ 12.50 บาท และถัดไปที่ 13.00 บาท
ERW “ซื้อ” ราคาหุ้นแกว่งตัวขึ้นทะลุแนวกด Downtrend Line กลับมายืนเหนือเส้นค่าเฉลี่ย 3 เดือน พร้อมปริมาณการซื้อขายสูงสนับสนุน สอดคล้องกับเครื่องมือ DI+ และ MACD ชี้ขึ้น มีแนวต้านแรกที่ 4.66 บาท ผ่านได้มีเป้าหมายถัดไปที่ 4.84 บาท
YUASA“ซื้อ” ราคาหุ้นดีดตัวขึ้นอีกครั้งหลังพักตัวที่แนวเส้นค่าเฉลี่ยระยะสัปดาห์ พร้อมปริมาณการซื้อขายสูงโดดเด่น สอดคล้องกับเครื่องมือ ADX ชี้ขึ้น เป็นจังหวะซื้อเก็งกำไร มีแนวต้านแรกที่ 33.50 บาท และแนวต้านถัดไปที่ 35.00 บาท